
PRIMAR 
Nr. 3958 din 05.04.2024
REFERAT DE APROBARE 
pentru acordare titlului de „Cetăţean de onoare al Municipiului Marghita”  domnului Voicu Vasile 
             Prezentul referat de aprobare are la bază prevederile art.6 alin.(3) și art.30 alin.(1) și (2) din Legea nr.24/2000, privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de hotărâre pentru acordarea titlului de cetăţean de onoare domnului  Voicu Vasile .

          Având în vedere procedura privind acordarea titlului de cetăţean de onoare al Municipiului Marghita prevăzută în anexa nr. 7   la   Hotărârea Consiliului Local nr. 106 din 28.06.2021, titlul de „Cetăţean de onoare al Municipiului Marghita”  reprezintă cea mai înaltă distincţie acordată de Consiliul Local al Municipiului Marghita și se poate acorda la iniţiativa primarului, consilierilor locali sau a unui număr de cel puţin 5% din numărul  total al locuitorilor cu drept de vot înscrişi în Registrul electoral cu domiciliul sau reşedinţa în unitatea administrativ-teritorială. 

         Motivul pentru care propun acordarea acestei distincţii este determinat de activitate pe care a depus-o în calitate de primar și viceprimar al Municipiului Marghita, în perioada 1995-2004,  în care a îndeplinit 2 mandate de primar și un an  de viceprimar, după care un mandat de consilier local,  perioadă în   care dl Voicu Vasile și a pus amprenta asupra dezvoltării Municipiului Marghita şi a imaginii acestuia. Considerandu-l un adevărat reper al datoriei împlinite către comunitate, al sacrificiului şi muncii celor 9 ani în administrația locală, asigurându-l, totodată, de respectul şi preţuirea noastră, am inițiat proiectul de hotărâre pentru acordarea titlului de „Cetăţean de onoare al Municipiului Marghita”  domnului Voicu Vasile , dorind ca acesta să fie  un gest de mulţumire și recunoştinţă. 

